b'\n_START_ARTICLE_\nCaesar de Choiseul\n_START_SECTION_\n\xc5\xbdivljenjepis\n_START_PARAGRAPH_\nPri \xc5\xa1tirinajstih letih je vstopil v voja\xc5\xa1ko slu\xc5\xbebo kot lastnik-polkovnik pehotnega polka. Slu\xc5\xbeboval je pod kraljem Ludvikom XIII.; sodeloval je pri obleganju La Rochelleja, pre\xc5\xbeivel obrambo otoka Re med angle\xc5\xa1kimi napadi (katere je vodil vojvoda Buckingham) in leta 1629 spremljal angle\xc5\xa1ke sile v Italijo._NEWLINE_Leta 1630 je postal italijanski veleposlanik na dvoru vojvode Vittoria Amadea I. Savojskega; do leta 1635 je v Italiji deloval na diplomatskem prizori\xc5\xa1\xc4\x8du. Ko je izbruhnila francosko-\xc5\xa1panska vojna, se je odlikoval v \xc5\xa1tevilnih bitka po Italiji. Leta 1640 je bil imenovan za guvernerja Torina, leta 1642 generalporo\xc4\x8dnik, leta 1645 bil povzdignjen v mar\xc5\xa1ala Francije in drugi poveljnik Katalonije. Ob izbruhu vojne Fronde je pomagal Louisu II. Condejskemu pri obleganju Pariza. V drugi vojni Fronde je ostal zvest Ani Avstrijski; v tem \xc4\x8dasu je dosegel tudi svojo najve\xc4\x8djo zmago, ko je leta 1650 premagal zdru\xc5\xbeeno \xc5\xa1pansko-odporni\xc5\xa1ko vojsko (katero je vodil Henri Turenne) v bitki za Retbel.Nato se je pridru\xc5\xbeil kraljevemu dvoru Ludvika XIV. Francoskega; leta 1652 je postal dr\xc5\xbeavni minister in novembra 1665 je bil povzdignjen v vojvodo de Choiseula.'